Koncentracijski logor Gross-Rosen
<s>Koncentracioni logor Gross-Rosen (njemački: Konzentrationslager Groß-Rosen) bio je nacistički logor pored tadašnjeg sela Gross-Rosen (današnja Rogoźnica).</s>

<s>Historija i karakteristike</s>

<s>Koncentracijski logor Gross-Rosen osnovan je u augustu 1940. kao filijala Koncentracijskog logora Sachsenhausen.</s><s>Njegovi logoraši bili su predodređeni za naporan rad u kamenolomu granita.</s><s>Prvi kontigent logoraša stigao je u logor 2. augusta 1940.</s>

<s>Gross-Rosen je 1. maja 1941. stekao je status samostalnog koncentracijskog logora.</s><s>U prve dvije godine svog postojanja bio je mali, i uglavnom je davao radnike za kamenolom.</s><s>Ali je i kao takav bio jedan od najgorih, jer je iscrpljujući dvanaest satni rad, uz permanentnu izgladnjelost i maltretiranje uzrokovao visoku smrtnost.</s>

<s>Značajno proširenje logora dogodilo se 1944. kad je promijenjen i njegov karakter.</s><s>Pored glavnog logora u Gross-Rosenu, formirani su i brojni pomoćni logori
(približno oko 100).</s><s>Uglavnom su se nalazili na teritoriju Donje Šleske, Sudeta i po Okrugu Odra-Spre.</s><s>Najveće filijale bile su: Breslau (Wrocław), Fünfteichen (Miłoszyce), Dyhernfurth (Brzeg Dolny), Landeshut (Kamienna Góra) i kompleks logora smještenih u brdima pored Dvorca Książ namjenjenih za Projekt Riese.</s>

<s>Kroz Glavni logor Gross-Rosen  i njegove filijale, prošlo je oko 125 000 logoraša, uključujući one koji nisu bili registrirani i one koji su dovezeni u logor na egzekuciju, poput 2 500 sovjetskih ratnih zarobljenika.</s><s>Iz Logora Gross-Rosen su brojni logoraši upućeni na eutanaziju - Akcija T4.</s>

<s>Najbrojnija Etnička grupa među logorašima Gross-Rosena bili su Židovi (državljani različitih evropskih zemalja), Poljaci i državljani Sovjetskog Saveza
Procijenjeni broj žrtava logora Gross-Rosen je 40 000 ljudi.</s>

<s>Od jeseni 1943. do februara 1945.</s><s>Gross-Rosen je djelovao kao popravni radni logor (Arbeitserziehungslager AEL), wrocławskog Gestapa, kroz koji je prošlo oko 4 200 logoraša.</s>

<s>Jedan od najtragičnijih događaja u historiji logora bila je evakuacija, prilikom transporta od kojih su neki trajali i po nekoliko sedmica, pomrlo je preko hiljadu logoraša.</s>

<s>Jedinice Crvene armije ušle su napušteni logor početkom maja 1945.</s>

<s>Izvori</s>

<s>Vanjske veze</s>

<s>[www.britannica.com/place/Gross-RosenGross-Rosen concentration camp, Germany]</s>

<s>Gross-Rosen
Holokaust</s>

